Tisztelt Érdeklődő!

**2019. szeptember 1-től** csak **kamarai gyakorlati oktatói tanúsítvánnyal** **rendelkező szakemberek foglalkozhatnak tanulóval** az iskolai rendszerű szakképzésben (kivéve: felsőfokú végzettség, 60. életév, mestercím).

A képzéssel a kor követelményeinek megfelelő ismereteket szerezhetnek a gyakorlati oktatók, amelyeket a mindennapi munka során hasznosítani tudnak. A képzési idő összesen 50 óra, amely két szakaszból tevődik össze: 25 óra elmélet (3 nap) és 25 óra (3 nap) tréning. Az elmélet rész után online vizsga (1 nap), a gyakorlati rész után szóbeli vizsga (1 nap) keretében kell számot adni a tanultakról.

Képzésre és vizsgára a mellékelt jelentkezési lap kitöltésével és a Vas Megyei Kereskedelmi és Iparkamara részére történő eljuttatásával lehet jelentkezni. A jelentkezési lapokat előzetesen emailben kérjük megküldeni, illetve az eredeti aláírt jelentkezési lapot a szükséges mellékletekkel együtt **postai úton** (Vas Megyei Kereskedelmi és Iparkamara, 9700 Szombathely Honvéd tér 2.) **vagy személyesen** (Vas Megyei Kereskedelmi és Iparkamara Ügyfélszolgálat, 9700 Szombathely, Rákóczi F. u. 23.) is el kell juttatni Kamaránkhoz.

**Hiteles másolatban csatolandó a jelentkezési laphoz:**

1. Szakirányú szakmai képesítést igazoló bizonyítvány(ok) (szakmunkás bizonyítvány, szakközépiskolai bizonyítvány, technikusi képesítést igazoló bizonyítvány, főiskolai/ egyetemi oklevél, stb.).
2. Vállalkozói igazolvány (Ügyfélkapu rendszerből kinyomtatott igazolás a vállalkozás meglétéről) vagy **30 napnál nem régebbi** cégkivonat.
3. A szakirányú szakmai gyakorlatot dokumentáló **30 napnál nem régebbi** igazolás(ok) a munkáltató(k)tól, NAV/OEP hivatalos igazolás, illetve az Ügyfélkapu rendszerből lehívható munkaviszonyt igazoló igazolás.

A bizonyítványokkal és igazolásokkal nem megfelelően ellátott jelentkezés nem fogadható be.

Abban az esetben, ha a gyakorlati idő igazolása külföldi munkáltató igazolása alapján történik, minden esetben hiteles fordítással együtt kell a dokumentumokat benyújtani.

Külföldön szerzett szakképesítés csak akkor fogadható be, ha a Magyar Ekvivalencia és Információs Központ vagy a Pest Megyei Kormányhivatal eljárása alapján kiállított igazolással ellátott a dokumentum.

A kamarai gyakorlati oktatói képzésre jelentkezés akkor fogadható be, ha a jelentkező a kamarai gyakorlati oktatói képzésre történő jelentkezést követően a képzés első napjáig a támogatott képzés és vizsga esetén az önrész összegét igazoltan befizeti az illetékes területi kamarának. Önkéntes jelentkezőnek a jelentkezést követő pozitív bírálattól számított 8 munkanapon belül kell befizetnie a képzési és vizsgadíjat.

**A kamarai gyakorlati oktatói képzésre és vizsgára történő jelentkezés feltétele a megfelelő, szakirányú szakmai végzettség és legalább 5 éves szakmai gyakorlatban eltöltött idő, melyek hivatalos dokumentumokkal történő igazolása szükséges. A dokumentumokat kérjük a jelentkezési laphoz csatolni! Azokat az adatokat, melyek nincsenek dokumentumokkal alátámasztva, a jelentkezéskor nem lehet figyelembe venni, s a jelentkezés elutasítását vonhatja maga után!**

A kamarai gyakorlati oktatói képzés és vizsga részben támogatott, a jelentkezőnek egy 20%-os (azaz bruttó 22.860.-Ft) önrészt kell befizetnie a képzést szervező kamaránál.

**A képzésbe való bekapcsolódás feltételei:**

Iskolai előképzettség:

* alapfokú iskolai végzettség

Szakmai előképzettség:

* az adott gyakorlati oktatás szakterületének megfelelő szakképesítés

Előírt gyakorlat:

* legalább 5 éves szakmai gyakorlat igazolása

Egészségügyi alkalmassági követelmény:

* nem szükséges

Az idei évben várhatóan két alkalommal indítjuk a kamarai gyakorlati oktató képzést.

További információ kérhető:

Füstné Holczapfel Tünde *képzési csoportvezető, gyakorlati oktató referens* Mobil: 30/868-8017

Email: [holczapfel.tunde@vmkik.hu](mailto:holczapfel.tunde@vmkik.hu)

Kiss Tímea Marianna *mestervizsga referens* Mobil:+36-30-887-6713

Email: [kiss.timea@vmkik.hu](mailto:kiss.timea@vmkik.hu)

Vas Megyei Kereskedelmi és Iparkamara

9700 Szombathely

Honvéd tér 2.

[*http://www.vmkik.hu*](http://www.vmkik.hu)